Tiener se moord regstreeks op Instagram uitgesaaiOwerhede het gesê twee 18-jariges in Detroit in Michigan, VSA, het regstreeks op Instagram geld en ŉ vuurwapen vir kykers gewys toe een van hulle die ander een in die agterkop doodgeskiet het. ŉ Woordvoerder van die polisie het gesê die tiener, wat die skoot Maandagaand gevuur het, het aan ondersoekbeamptes gesê hy het per ongeluk sy vinger op die sneller geplaas en die geweer het afgegaan. Hy is in aanhouding en die ondersoek duur voort. Die slagoffer is dood voor paramedici by die huis opgedaag het. Die name van die skieter of die slagoffer is nog nie bekend gemaak nie. Dis nog nie duidelik hoeveel persone ingeteken was op die regstreekse video toe die skietery plaasgevind het nie.